stanford-oval/wikipedia huggingface dataset:
אדוארדו פוקריני
הערות שוליים

1 2  Beato Odoardo Focherini
↑  אדוארדו פוקריני, באתר יד ושם (באנגלית)
↑  Odoardo Focherini - Offcial site (באיטלקית)
↑  Mio fratello Odoardo, Giacomo Lampronti, 1948, עמ' 37-38
↑  Odoardo focherini - Official site
1 2 3 4 5 6 7 8  אדוארדו פוקריני, באתר יד ושם (באנגלית)
1 2 3 4 5  Odoardo Focherini - Offcial site
↑  ידיעה שפרסמה סוכנות הידיעות Zenit ביוני 2003
1 2 3 4  "Italian righteous gentile is first to be beatified". The Jerusalem Post.
↑  "Catholic activist killed for saving Jews set for sainthood". Times of Israel.
↑  מסמך של משרד החוץ משנת 2007 מרומא לירושלים
1 2  Mio fratello Odoardo, Giacomo Lampronti, 1948, עמ' 63
↑  Odoardo Focherini - Offcial site, www.odoardofocherini.it
↑  Mio fratello Odoardo, Giacomo Lampronti, 1948, עמ' 64
↑  Mio fratello Odoardo, Giacomo Lampronti, 1948, עמ' 65-66
↑  The Italians and the Holocaust: Persecutiuon, Rescue, and Survival:, University of Nebraska: Susan Zuccotti, 1996, עמ' 224
↑  "Odoardo Focherini: Man, Hero, Blessed". Aleteia.
↑  Odoardo Focherini - Offcial site, www.odoardofocherini.it
↑  The Italians and the Holocaust: Persecutiuon, Rescue, and Survival, University of Nebraska: Susan Zuccotti, 1996, עמ' 224
1 2  "Odoardo Focherini: Man, Hero, Blessed". Aleteia. 2013-06-21.
↑  Odoardo Focherini - Offcial site
1 2 3  "Catholic activist killed for saving Jews set for sainthood". Times Of Israel.
| --- | --- |
בקרת זהויות :  NLI: 987007506157405171  BnF: cb16669544f (data)  GND: 1021242500  ICCU: UBOV405484  ISNI: 0000 0000 4208 0935  LCCN: no97040103  SUDOC: 182329844  VIAF: 70996123   WorldCat (עם VIAF): 70996123 
פוקריני ואשתו מריה מרצ'סי בחתונתם, ב-9 ביולי 1930.
The memory of Focherini on the Avvenire in 1945 (Photo of the ARCHIVE OF MEMORY OF ODOARDO FOCHERINI).
פוקריני עם ילדיו במירנדולה 1935
פוקריני עם רעייתו מריה מרצ'סי וילדיו
אדוארדו פוקריני מדבר ברדיו
פוקריני בבולוניה, 1942
מצבה הממוקמת בביתו של פוקריני.
דבריו של פוקריני לגיסו ברונו מרצ'סי, כתוב על קיר במוזיאון בקארפי.
הלוח שהוקדש לאדוארדו פוקריני ביד ושם, ירושלים, 1995
תעודת חסיד אומות העולם שהוענקה לפוקריני בשנת 1969 על ידי יד ושם.
שמו של פוקריני על קיר חסידי אומות עולם האיטלקים ביד ושם.
מדליית הזהב שהוענקה לפוקריני על הצטיינות אזרחית.
שפי ישי

| --- | --- |

 לידה:  23 בדצמבר 1954 (בן 70) ירושלים 
 מוקד פעילות:  ישראל 
 שפה מועדפת:  עברית 
 בן או בת זוג:  יהודית תמיר 
 פרסים והוקרה:  פרס קיפוד הזהב (2010) 
 shefi.com
 
שפי ישי (נולד ב-23 בדצמבר 1954) הוא מוזיקאי ישראלי. יוצר מוזיקה לתיאטרון לקולנוע ולשירי משוררים.
ביוגרפיה

נולד בדצמבר 1954 בירושלים בשם ישי שפי במשפחתם של דב, לימים הפרקליט הצבאי הראשי, ואסתר שפי. 
בגיל 13 התקבל לפנימייה צבאית, זמן קצר אחרי מלחמת ששת הימים, חבר לחדר ובן מחזור של גבי אשכנזי ויואב קוטנר.
שירת כפסנתרן בלהקת חיל האוויר עם חבריו הקרובים דויד ברוזה ודפנה ארמוני. השתתף ביצירת האלבום הכבש השישה עשר והלחין את "ריבים קטנים".
שפי ישי הוא בוגר האקדמיה למוזיקה בתל אביב. הקליט מספר שירי סולו ב-1979, שצעדו במצעדי הפזמונים, אבל גנז אותם. 
ב-1992 הוציא אלבום סולו ראשון "אהבה ושנאה", שבו הלחין שירי משוררים (יהודה עמיחי, יונה וולך, נעים עריידי, נתן זך).
ב-2010 הוציא אלבום סולו שני "גבר לא ידבר על כך", שהוקדש בעיקר לטקסטים של נתן זך.
כמוזיקאי מעבד ונגן

ישי עיבד והפיק מוזיקלית את אופרת הרוק "מאמי", בגרסתה המקורית ב-1986 (וכן בגרסה המחודשת בשנת 2002). ניגן פסנתר וקלידים בהפקות ובאלבומים של אהוד בנאי, יהודה פוליקר, ואחרים. הפיק מוזיקלית את האלבום היחיד של להקת "דברים שעשיתי עם אחותי".
כמלחין לתיאטרון ולקולנוע

כמלחין כתב מוזיקה להצגות תיאטרון רבות ביניהן:
סנג'ר, קרוב יותר, אכזר ורחום - בתיאטרון הבימה.
ברכה, הימים הכי טובים, קיץ אחרון - בתיאטרון באר שבע.
סטריפטיז אחרון, מחזה לילה - בתיאטרון צוותא.
הקונצרט, קול קטן, מבזק חדשות - בתיאטרון בית ליסין.
רוויו לנוער, אליעזר בעל החלומות - בתיאטרון לילדים ולנוער.
זכרונות חוף ברייטון - בתיאטרון חיפה.
אלוהים, תנינים, משחק נישואין, ירח אלבמה, כל נדרי, אהבה וזעם - בתיאטרון הרצליה.
טוני היפה, קילר ג'ו, נוף ילדות, שמים, קולות אחרים, מלקולם הקטן ומלחמתו בסריסים, נדל"ן, חטא - בתיאטרון החאן.
שניידר ושוסטר בתיאטרון בזל בשווייץ.
שעתו האחרונה של קול - בפסטיבל תיאטרונטו 2007.
מה עושים עם ג'ני? בתיאטרון הבימה 2015.
הזאבים - בתיאטרון הקאמרי 2016.
הפיק וניהל ניהול מוזיקלי את סינדרום ירושלים - בתיאטרון חיפה, ואת אופרת הרוק מאמי - בתיאטרון צוותא ובתיאטרון הבימה.
זוכה פרס קיפוד הזהב מלחין לתיאטרון 2010.
כתב מוזיקה לסרטים "ד"ר דוליטל עקום", "מאחורי גבו של היטלר" ו"לא על הלחם לבדו".
העלה מופעי שירה, מוזיקה ומחול עם המשוררים נתן זך, יהודה עמיחי, יונה וולך, רוני סומק, נעים עריידי ואחרים.
חיים אישיים

שפי ישי נשוי לזמרת יהודית תמיר ואב לבן. 
אחיו חגי שפי נהרג באסון התאומים ב-2001.
אלבומיו

"אהבה ושנאה" - אלבום סולו ראשון (דצמבר 1992).
"גבר לא ידבר על כך" - אלבום סולו שני (מרס 2010).
"מתחת לארון" - אלבום לילדים - משירי אנדה עמיר-פינקרפלד (דצמבר 1987)
"פרחים אדומים" - הפקה, עיבוד והלחנה באלבום של יהודית תמיר (דצמבר 1994)
הערות שוליים

↑   שי פוגלמן וינאי יחיאל, ענייני פנים, באתר הארץ, 29 בינואר 2020
↑  סא"ל ארז חסון ורס"ן טובי הארט, שיחה עם הפרקליט הצבאי הראשי לשעבר, תא"ל (מיל') דב שפי, באתר הפרקליטות הצבאית, ‏2011
| --- | --- |
בקרת זהויות :  NLI: 987007302150805171  ISNI: 0000 0001 0811 4799  MusicBrainz: db7aceb6-136c-4692-bc92-cce0a5c71b2c  VIAF: 160580212   WorldCat (עם VIAF): 160580212
הלל צרי

| --- | --- |

צרי מנגן ברסיטל, 2010
 לידה:  1966 (בן 59 בערך) תל אביב ישראל ישראל
 מוקד פעילות:  אוניברסיטת תל אביב 
 מקום לימודים:  בית הספר למוזיקה ע"ש בוכמן-מהטה, הקונסרבטוריון למוזיקה של ניו אינגלנד 
 עיסוק:  צ'לן, מנצח, מלחין
 שפה מועדפת:  עברית 
 כלי נגינה:  צ'לו
 שיתופי פעולה בולטים:  בית הספר למוזיקה ע"ש בוכמן-מהטה
 www.hillelzori.com
 
הלל צרי (נולד ב-1966 בתל אביב) הוא צ'לן, מנצח ומלחין ישראלי.
ביוגרפיה

בילדותו למד לנגן בפסנתר אצל המורה חנה שלגי, אך פנה לנגינה על צ'לו.
צרי היה תלמידו של הצ'לן עוזי ויזל באקדמיה למוזיקה ע"ש רובין בתל אביב ולאחר מכן השתלם אצל ברנרד גרינהאוס בקונסרבטוריון למוזיקה של ניו אינגלנד בבוסטון בארצות הברית. גרינהאוס השווה את כישרונו לזה של הצ'לן המפורסם עמנואל פויירמן.
בשנת 1984 קיים צרי הופעת בכורה עם התזמורת הפילהרמונית הישראלית, בניצוחו של זובין מהטה.
מאז 2016 משמש צרי כמנצחה של התזמורת הקאמרית של חיל החינוך והנוער.
החל משנת 2006 מלמד צרי בבית הספר למוזיקה ע"ש בוכמן-מהטה באוניברסיטת תל אביב ומכהן שם כראש מחלקת כלי מיתר. הוא נמנה עם מייסדיה של החברה הישראלית לצ'לו ושל הסמינר הבינלאומי השנתי לצ'לו בישראל. הלל צרי לימד בכיתות אמן בארצות רבות בתבל - בהן סין, רוסיה וארצות אירופה, וניגן עם תזמורות כגון תזמורת ה-BBC הסקוטית, התזמורת הסימפונית של דיסלדורף, התזמורת הקאמרית של פילדלפיה, התזמורת הפילהרמונית של חבל הריין, התזמורת הסימפונית ירושלים והתזמורת הקאמרית הישראלית.
צרי הופיע כסולן ברסיטלים וגם כמבצע מוזיקה קאמרית בשיתוף פעולה עם דייוויד סויר, מייקל טרי, פנינה זלצמן ואחרים. הוא חבר בשלישייה הישראלית יחד עם הפסנתרנית רוגלית ישי והכנר המייסד מנחם ברויאר, וכמו כן הוא חבר במועדון הישראלי למוזיקה קאמרית וחבר בסגל המורים בקשת אילון.
צרי הלחין קונצ'רטו לצ'לו ולכלי קשת, שלישיית כלי קשת, מחרוזת שירי לדינו לכלי קשת, "כרמל" - לקול ולאנסמבל קאמרי וכתב עיבוד וירטואוזי לנושאים מהאופרה "כרמן" מאת ביזה - כרמניאנה - סוויטה בריליאנט.
בשנת 2023 ניגן בארפג'ונה את סונאטת ארפג'ונה במסגרת השוברטיאדה הישראלית של אותה השנה שהתקיים בתל אביב ובראשון לציון.
הלל צרי הוא בנו של צבי צרי, מחנך מוזיקלי וכותב ספרים בתחום המוזיקה. אחיו התאום של הלל, ניתאי צרי, הוא הכנר הראשי של תזמורת סימפונט רעננה. אחותם, רות צרי, היא פסנתרנית ובעבר נגנית קלרינט, ואחות נוספת, כרמית צרי, היא כנרת.
פרסים

הפרס הראשון בתחרות הפסטיבל מריה קנאלס בברצלונה, ב-1986
פרס ג'קסון בטנגלווד, ב-1988
פרס בתחרות ויטקר בסנט לואיס בשנת 1989
פרס דיטייה בתחרות רוסטרופוביץ' בפריז בשנת 1990
פרס סטרדיווארי בקרמונה בשנת 1991
פרס התחרות הבינלאומית לביצוע מוזיקלי CIEM בז'נבה
פרס ע"ש עדן פרטוש
הערות שוליים

↑  הספרים שכתב צבי צרי, באתר סימניה
↑  הטלוויזיה החינוכית, אינטרמצו עם אריק - תן לי לה, באתר יוטיוב, אריה ורדי מארח את הלל, ניתאי ורות צרי, ‏9 ביוני 2013
| --- | --- |
בקרת זהויות :  NLI: 987007313471505171  GND: 135513219  ISNI: 0000 0000 5556 5296  LCCN: n2007083612  MusicBrainz: 9be431e6-6c5d-4378-96c1-3f285588f578  VIAF: 457149294103780520834   WorldCat (עם VIAF): 457149294103780520834
גיא מינטוס

| --- | --- |

גיא מינטוס בהופעה, בית אריאלה, ת״א, 2024.
 לידה:  24 באוגוסט 1991 (בן 33) הוד השרון, ישראל 
 מוקד פעילות:  ישראל 
 זרם:  ג'אז 
 כלי נגינה:  פסנתר 
 guymintusmusic.com
 
גיא מינטוס (נולד ב-24 באוגוסט 1991) הוא מלחין ופסנתרן ישראלי.
ביוגרפיה

מינטוס נולד וגדל בהוד השרון לזוג עורכי דין. הוא למד בתיכון תלמה ילין במגמת ג'אז. כדי לרכוש את הבסיס, הוא החל ללמוד נגינת מוזיקה קלאסית בפסנתר בקונסרבטוריון תל אביב. בצבא שרת כמוזיקאי מצטיין, ורכש את הכשרתו באקדמיה למוזיקה באוניברסיטת תל אביב.
יצירתו

המוזיקה שמינטוס יוצר שואבת השראה משורשיו המגוונים - עיראקים, מרוקאים ופולנים. מינטוס מלחין יצירות שמשלבות אלמנטים של מוזיקה קלאסית עם ג'אז, שאחת הבולטות שבהן היא הקונצ'רטו לפסנתרן מאלתר ותזמורת שהלחין. מינטוס ניגן את הקונצ'רטו בהופעת בכורה עם התזמורת הקאמרית הישראלית.
אחד מעיסוקיו המרכזיים הוא יצירת עיבודים ליצירות מוכרות. בין עיבודיו ניתן למנות עיבודים למוזיקה קלאסית, כדוגמת יצירות של שופן ושל בטהובן, וקטעי אופרה. הוא משתף פעולה עם האופרה הישראלית.
מינטוס הוא גם פסנתרן בינלאומי. הוזמן להלחין יצירות של תזמורת המלחינים האמריקאים, של התזמורת הסימפונית ירושלים ושל תזמורת ירושלים מזרח ומערב. הוא ביצע את היצירה רפסודיה בכחול עם התזמורת הממלכתית של בוואריה, הלחין מוזיקה לסרט התיעודי החדש על כנר על הגג - 'נס הניסים' (אנ').
בנוסף להופעות הסולו שלו כפסנתרן, מינטוס גם מנגן בטריו שהקים ונושא את שמו - גיא מינטוס טריו, וכולל גם את הקונטרבסיסט ארן הרדי ומהמתופף יונתן רוז.
פרסים

פרס לאונרד ברנשטיין של האגודה האמריקאית למלחינים
פרס בחירת הקהל בתחרות הפסנתר של פסטיבל הג'אז במונטרה בשנת 2016.
פרס מלחין הג׳ז הצעיר על שם הֶרְבּ אלפרט האגודה האמריקאית למלחינים.
הערות שוליים

1 2  מינטוס גיא, פסנתר, באתר www.israel-opera.co.il
↑  הפסנתרן והמלחין גיא מינטוס עושה כרצונו בסימפוניה החמישית של בטהובן, באתר www.makorrishon.co.il
↑   אמיר מנדל, איפה אני גר? איפה שיש פסנתר, באתר הארץ, 13 בנובמבר 2019
1 2  Guy Mintus, Ronen Foundation (באנגלית)
↑   אמיר מנדל, המלחינים העכשוויים המבטיחים של ישראל, באתר הארץ, 29 באוגוסט 2021
↑  גיא מינטוס טריו | The Playground, באתר פסטיבל הג׳אז
↑  Leonard Bernstein Award, ASCAP
↑  Guy Mintus' prize winning performance, Montreux Jazz Festival's Solo Piano Competition, נבדק ב-2022-09-13
↑  מינטוס גיא, באתר האופרה הישראלית
| --- | --- |
בקרת זהויות :  VIAF: 815163707027629422406   WorldCat (עם VIAF): 815163707027629422406
ירון קולברג

| --- | --- |

 לידה:  6 במרץ 1983 (בן 41) ירושלים, ישראל 
 מוקד פעילות:  ישראל 
 מקום לימודים:  אוניברסיטת תל אביב 
 שפה מועדפת:  עברית 
 כלי נגינה:  פסנתר 
 פרסים והוקרה:  פרס קלרמונט (2001)  פרס האמן הצעיר (2006) 
 
ירון קולברג (נולד ב-6 במרץ 1983) הוא פסנתרן ישראלי שזכה בפרסים בינלאומיים ומנגן על במות מרכזיות בישראל ובעולם. החל מ-2018 הוא הנשיא והמנכ"ל של תחרות הפסנתר הבינלאומית בקליבלנד.
ביוגרפיה

ירון קולברג נולד בירושלים. הוא בנם של פרופסור איתן קולברג והכנרת בת-שבע סבלדי-קולברג ולו אח בכור.
ב-1990 החל ללמוד נגינה בפסנתר אצל לואיזה יופה, שהייתה מורתו במשך תשע שנים. בשנת 1994 למד במקביל אצל בנג'מין קפלן בלונדון. בשנים 1999–2003 למד באקדמיה למוזיקה בירושלים אצל איתן גלוברזון ובשנים 2003–2009 היה תלמידו של פרופ' אריה ורדי בבית הספר למוזיקה ע"ש בוכמן-מהטה של אוניברסיטת תל אביב, שם סיים תואר שני בהצטיינות.
את שירותו הצבאי, בשנים 2001–2004, עשה במעמד של "מוזיקאי מצטיין".
קולברג נמנה עם הפסנתרנים הישראלים המובילים כיום. הוא ניגן על במות מרכזיות ב-40 מדינות על פני חמש יבשות וזכה בלמעלה מ-10 פרסים בינלאומיים. נגינתו זכתה לשבחי הביקורת, והוא אף תואר בתקשורת העולמית כ"פסנתרן בעל ידי הזהב".
ניגן, בין השאר, באולמות מפורסמים כגון קרנגי הול בניו יורק, הקרמלין והקתדרלה במוסקבה, אולם האו"ם בז'נבה, "בטהובן-האלה" בבון, האולם על שם קורטו בפריז, האולם לאמנויות במקסיקו סיטי, אולם אסאהי בטוקיו, אולם העיר האסורה בבייג'ינג, אולם הרסיטלים במלבורן, תיאטרון ׳קוליסאו׳ בבואנוס איירס, רזידנץ במינכן ואולם קימל בפילדלפיה ובקנדי סנטר בוושינגטון די. סי.. חלק מהופעותיו שודרו בתחנות הטלוויזיה המרכזיות של סין, קוריאה ויפן.
מגיל צעיר הופיע כסולן עם תזמורות רבות בחו"ל, בהן תזמורת קליבלנד, התזמורת הפילהרמונית של קופנהגן, התזמורת הסימפונית של בייג'ינג, תזמורת אמדאוס במקסיקו, תזמורת הרדיו של נורווגיה והתזמורת של פאלרמו באיטליה. כמו כן הופיע כסולן גם עם התזמורות המובילות בישראל, בהן מספר פעמים עם התזמורת הפילהרמונית הישראלית וכן עם התזמורת הסימפונית ירושלים, התזמורת הסימפונית חיפה, התזמורת הקאמרית הישראלית, סימפונט רעננה, הקאמרטה הישראלית ירושלים ואנסמבל סולני תל אביב. בנוסף, הופיע במשכן הכנסת ובבית הנשיא.
עוד הופיע קולברג כסולן בפסטיבל ישראל וניגן רסיטלים בסדרה "צעירים במרכז" במרכז למוזיקה ירושלים שבמשכנות שאננים, באוניברסיטה המורמונית בירושלים ובמוזיאון תל אביב לאמנות. הופיע בתוכניות טלוויזיה שונות והקליט ל"קול המוסיקה". כיהן בחבר השופטים של תחרויות לאומיות בישראל, ארצות הברית, סין ומקסיקו.
בשנים האחרונות היה קולברג חלק מצמד הפסנתרנים המצליח ׳דואו אמאל׳ יחד עם חברו בשארה הרוני. הוא שיתף פעולה עם אמנים ואנסמבלים בינלאומיים ועם אמנים ישראלים מובילים בהם שלומי שבן, רביעיית אריאל, רביעיית כרמל, פרקדו, ועוד. בחלק מהופעותיו הוא משלב מוזיקה קלאסית עם עיבודים חדשים של מוזיקה פופולרית ומוזיקת עולם.
בשנת 2018 מונה קולברג לנשיא ומנכ"ל תחרות הפסנתר הבינלאומית היוקרתית בקליבלנד, אוהיו.
קולברג, הדובר שש שפות, מתגורר כיום בסין, שם הוא מנוהל על ידי הטלוויזיה המקומית, מופיע בקביעות בקונצרטים שונים ומעביר כיתות אמן וסדנאות בשפה הסינית.
פרסים

לאורך השנים זכה בפרסים רבים, בהם פרס שני בתחרות קליבלנד היוקרתית בארצות הברית (2007), בה הופיע בגמר כסולן עם תזמורת קליבלנד. מלבד זאת זכה בפרס ראשון ושני פרסים מיוחדים בתחרות הבינלאומית פרנאסוס במונטריי (מקסיקו) ב-2006, פרס שני בתחרות גריג הבינלאומית באוסלו (2006), פרס ראשון בתחרות שוסטקוביץ' בהנובר (1997), פרס ראשון בתחרות פרס קלרמונט (2001), פרס שלישי בתחרות "גג העולם" בטרומסו (נורווגיה) וכן פרסים נוספים בתחרויות בטיבולי (קופנהגן) ובאנדורה.
בישראל זכה בפרס ראשון בתחרות "האמן הצעיר" בירושלים (2006), פרס ראשון בתחרות הפסנתר של האקדמיה למוזיקה בירושלים (2000), פרס מיוחד על ביצוע מצטיין בכיתת האמן תל-חי (2004) ובפרס המשתתף המצטיין של כיתות האמן תל-חי (2006). זוכה באופן קבוע במלגות קרן התרבות אמריקה-ישראל (בהצטיינות) בין השנים 1992–2008.
הערות שוליים

↑  "הפסנתרן בעל ידי הזהב" (בסינית)
↑  אתר התחרות
| --- | --- |
בקרת זהויות :  NLI: 987009759885205171  PLWABN: 9810541571905606  BIBSYS: 10016283  ISNI: 0000 0004 7983 2036  MusicBrainz: f9102a80-8812-4cc8-8346-565681a90d86  VIAF: 12146635720741982896   WorldCat (עם VIAF): 12146635720741982896
רון רגב

| --- | --- |
אין תמונה חופשית
 לידה:  1976 (בן 49 בערך) תל אביב-יפו, ישראל 
 מוקד פעילות:  ישראל 
 מקום לימודים:  תלמה ילין, בית הספר למוזיקה ע"ש בוכמן-מהטה 
 כלי נגינה:  פסנתר 
 www.ronregev.com
 
רון רגב (נולד ב-1976) הוא פסנתרן ישראלי.
ביוגרפיה

רון רגב, יליד תל אביב, הוא בוגר בית הספר לאמנויות בתל אביב והתיכון לאמנויות תלמה ילין בגבעתיים. שירת בצה"ל כמוזיקאי מצטיין והיה מפקד ההרכבים הקאמריים של צה"ל. לתואר הראשון למד באקדמיה למוזיקה על שם רובין בתל אביב. מורו לפסנתר היה עמנואל קרסובסקי. בגיל 21 סיים את התואר בהצטיינות יתרה והמשיך לתואר שני ושלישי בבית הספר ג'וליארד בניו יורק. מוריו שם היו ג'רום לבנטל לפסנתר ויוסף קליכשטיין למוזיקה קאמרית. בתקופת לימודיו בג'וליארד היה תחילה אסיסטנט ולאחר מכן היה חבר בסגל המורים והמרצים של בית הספר. הדוקטורט שלו, על שלישיית הפסנתר הראשונה של פליקס מנדלסון, זיכה אותו בפרס ריצ'רד פרנץ' לדוקטורט המצטיין בשנת המאה לג'וליארד.
הופיע כסולן עם התזמורת הסימפונית של שיקגו בפסטיבל רוויניה, עם התזמורת הסימפונית ירושלים, התזמורת הסימפונית הישראלית ראשון לציון ועוד. בין השאר השתתף בפסטיבל זלצבורג.
מכהן כראש מחלקת כלי המקלדת של האקדמיה למוסיקה ולמחול בירושלים. לימד במוסדות מוזיקה נוספים בישראל ויש מבין תלמידיו שזכו בפרסים בתחרויות. משמש כיום גם כיועץ המוזיקה של חברת "טונרה" אשר מפתחת אפליקציית תווים אינטראקטיבית.
פרסים ומלגות לימודים

תחרות רובינשטיין העשירית, זכה בתואר "Outstanding Israeli Competitor"
תחרות AMSA בסינסינטי
תחרות ברוס האנגרפורד בניו יורק
תחרות הפסנתר הבינלאומית הראשונה בטביליסי
תחרות האמן הצעיר בירושלים
תחרות אריאנה כץ בתל אביב
מלגות קרן התרבות אמריקה-ישראל משנת 1987 עד סיום לימודיו
מלגת פולברייט בשנת 1998 להמשך לימודים בג'וליארד
הערות שוליים

↑  בית הספר תלמה ילין מתייחס לעבודת הדוקטורט של רון רגב
↑  הקונסרבטוריון העירוני גבעתיים
↑  חברת טונרה
| --- | --- |
בקרת זהויות :  NLI: 987007298513005171  VIAF: 98433556   WorldCat (עם VIAF): 98433556
גבריאל ליפקינד

| --- | --- |

 לידה:  5 באוגוסט 1977 (בן 47) תל אביב-יפו, ישראל 
 מוקד פעילות:  ישראל 
 תקופת הפעילות:  מ-1994 
 מקום לימודים:  אוניברסיטת תל אביב, הקונסרבטוריון למוזיקה של ניו אינגלנד, האוניברסיטה למוזיקה ולאמנויות הבמה של פרנקפורט 
 סוגה:  מוזיקה קלאסית 
 כלי נגינה:  צ'לו 
 lipkind.info
 
גבריאל ליפקינד (נולד ב-1977) הוא צ'לן ישראלי, המתגורר בגרמניה. הופעת הבכורה של ליפקינד הייתה בשידור רדיו בגיל שמונה. בגיל שמונה-עשרה יצא מישראל ללימודים בשלושה קולג'ים למוזיקה. הוא זכה בתחרויות מוזיקה והופיע עם תזמורות עד שנת 2002, כאשר הפסיק את מסעות הקונצרטים שלו למשך שלוש שנים ללימודי מוזיקה וחידושי רפרטואר. ליפקינד הוציא שני אלבומים בשנת 2006 והוא עורך מסעות קונצרטים ביחידות ועם רביעיית ליפקינד.
ביוגרפיה

גבריאל ליפקינד נולד בשנת 1977 בתל אביב, הבן השני למשפחת אקדמאים, שעלתה לישראל מברית המועצות. הוא החל לנגן בצ'לו בגיל שש, הופיע לראשונה בשידור רדיו בגיל שמונה, ולמד באקדמיה למוזיקה באוניברסיטת תל אביב אצל הצ'לן עוזי ויזל. לאחר סיום לימודיו באקדמיה למוזיקה בתל אביב, קיבל ליפקינד פטור מן השירות הצבאי ויצא ללימודים בחו"ל. הוא סיים את האוניברסיטה למוזיקה ואמנויות הבמה של פרנקפורט ואת הקונסרבטוריון למוזיקה של ניו אינגלנד
ליפקינד עבד עם גדעון קרמר, יורי בשמט, פנחס צוקרמן ויהודי מנוחין, ניגן בשידורי רדיו והופיע כסולן עם התזמורת הפילהרמונית הישראלית, הפילהרמונית של מינכן ותזמורת בולטימור.
בשנת 2002 קיבל ליפקינד שני פרסים מיוחדים בתחרות עמנואל פוירמן בברלין והחליט להתפנות מקריירת הביצוע שלו להערכה מחודשת של מניעיו המוזיקליים. במהלך תקופה זו, שנמשכה שלוש שנים, למד מוזיקולוגיה, הקליט וערך את הרפרטואר שלו ונכלל בסרט תעודה גרמני, "המעגל הבודד - מסע עד קצה הגבול", על שיתוף פעולה מוזיקלי.
בשנים 2005–2006 היה ליפקינד מרצה באקדמיה שלוס זוליטודה. ב-2006 הוצא את האלבומים "מיניאטורות ופולקלור" ו"יוהאן סבסטיאן באך: 6 סוויטות לצ'לו סולו ללא ליווי" בהוצאת אדל מוזיק. ליפקינד עבד במשך שנתיים על הפקה עם הפסנתרן רומן זסלבסקי, והקים את רביעיית ליפקינד. תוכנית מסע הקונצרטים שלו בשנת 2009 כללה קונצרטים בהולנד, יפן, אירלנד ושווייץ. ליפקינד מעביר כיתות אמן בגרמניה, ארצות הברית, ישראל והולנד.
ליפקינד מנגן בצ'לו איטלקי הנושא תווית "אלויזיוס מיכאל גאראני, בבולוניה 1702". הוא נקרא "זיכרונהיימר צ'לו" ולפי הערכה, נבנה בין 1670 ל-1680.
חיים אישיים

ליפקינד חי בשמורת טבע צפונית לפרנקפורט אם מיין, גרמניה, ונשוי לכנרת אנה ליפקינד.
הקלטות

יוהאן סבסטיאן באך: 6 סוויטות לצ'לו סולו ללא ליווי (2006)
"מיניאטורות ופולקלור" (2006)
פרסים ואותות הוקרה

1994 - תחרות הצ'לו הבינלאומית ע"ש מסטיסלב רוסטרופוביץ' בפריז
1997 - תחרות הצ'לו הבינלאומית ע"ש ליאונרד רוז בוושינגטון
הערות שוליים

↑  "צלילים מופלאים", "נוביליס" אוקטובר 2008(הקישור אינו פעיל, 16 במרץ 2021)
↑  http://www.akademie-solitude.de/211_fellows_current.php?idnum=221(הקישור אינו פעיל, 16 במרץ 2021)
↑  agazine.com/article/?articleid=24378 רורי ויליאמס, מגזין "מיתרים", "5 דקות עם גבריאל ליפקינד" 23 באוקטובר 2008(הקישור אינו פעיל, 16 במרץ 2021)
↑  "גבריאל ליפקינד עוצר בפרנקפורט", רדיו הסה 19 באפריל 2008(הקישור אינו פעיל, 16 במרץ 2021)
↑  (הקישור אינו פעיל, 16 במרץ 2021)
↑  תחרות רוסטרופוביץ', "הזוכים וחבר השופטים בתחרות הצ'לו ע"ש רוסטרופוביץ' 4 ביוני 2010(הקישור אינו פעיל, 16 במרץ 2021)
| --- | --- |
בקרת זהויות :  NLI: 987007264663305171  BnF: cb141996864 (data)  GND: 135463742  ISNI: 0000 0000 7881 5868  LCCN: nr2006007863  MusicBrainz: 29975b7d-546a-4d58-8510-2bcbc9144a05  SUDOC: 166668672  VIAF: 80200624   WorldCat (עם VIAF): 80200624
קרן טננבאום

| --- | --- |
אין תמונה חופשית
 לידה:  1982 (בת 43 בערך) ישראל
 שם לידה:  יסמין טננבאום
 מוקד פעילות:  ישראל 
 תקופת הפעילות:  מ-1986
 שיתופי פעולה בולטים:  שלמה ארצי, דייוויד ברוזה
 
קרן טננבאום (נולדה ב-1982) היא זמרת, יוצרת וכנרת ישראלית.
ביוגרפיה

קרן טננבאום נולדה בשם יסמין ובגיל צעיר שכנעה את הוריה לשנות את שמה לקרן. החלה את דרכה המוזיקלית בגיל 4 עם כינור קטן ובמהרה סומנה כילדת פלא בעולם הקלאסי. כבר בגיל 14 ניגנה כסולנית ברחבי העולם בליווי מיטב המנצחים והתזמורות, כולל קונצרט ענקי למרגלות מגדל אייפל, לציון מלאת יובל למדינת ישראל, שם ניגנה את הקונצ'רטו לכינור של מנדלסון מול קהל של רבבות. בגיל 16 התקבלה עם מלגה מלאה לבית הספר ג'וליארד בניו יורק, אולם לאחר שנה שבה לישראל בגלל פציעה ביד שמנעה ממנה לנגן במיטבה. היא החלה ללמוד באקדמיה למוזיקה על שם רובין בתל אביב ובהמשך הצטרפה ללהקת מיומנה בה הייתה חברה כשש שנים. כשעזבה את מיומנה הפכה להיות זמרת הליווי ונגנית בהופעות של שלמה ארצי ובמקביל, ניגנה באולפני המוזיקה המבוקשים ביותר. בין הזמרים שטננבאום ניגנה באלבומים שלהם ניתן למנות, מלבד שלמה ארצי, את עידן רייכל, רמי פורטיס, מוש בן ארי, ריטה, רמי קלינשטיין ודודו טסה.
ב-2017 החליטה טננבאום לעבור לקדמת הבמה והוציאה את אלבום הבכורה שלה "שיקוף מוחין", שאת סגנונו כינתה "רוק עננים אלקטרוני אסוציאטיבי".
ב-2018 הופיעה עם הרכב המיתרים שלה "Strings Attached" בפסטיבל אישה במסגרתו ביצעה את שיריהן של גיבורות המוזיקה בעשורים האחרונים לצד שירים מקוריים שלה ובעיבודים חדשים עם דגש על מיתרים.
ב-2020 אירחה טננבאום את הזמר דניאל סלומון במופע משותף בפסטיבל קשת אילון.
תומר לב

| --- | --- |
אין תמונה חופשית
 לידה:  1967 (בן 58 בערך) 
 מוקד פעילות:  אוניברסיטת תל אביב 
 עיסוק:  פסנתרן, מחנך, וראש בית הספר למוזיקה ע"ש בוכמן-מהטה
 כלי נגינה:  פסנתר 
 שיתופי פעולה בולטים:  מולטיפיאנו, בית הספר למוזיקה ע"ש בוכמן-מהטה
 
תומר לב (נולד ב-1967) הוא פסנתרן ומחנך ישראלי, פרופסור למוזיקה שהיה מנהל בית הספר למוזיקה ע"ש בוכמן-מהטה, המשותף לאוניברסיטת תל אביב ולתזמורת הפילהרמונית הישראלית. יחד עם המנצח זובין מהטה ואיש העסקים יוסף בוכמן, היה ממקימי בית-הספר וכיהן כמנהלו הראשון בין השנים 2009-2004. החל מ-2015 שב לנהל את בית הספר. זוכה לקריירה בימתית ענפה כפסנתרן מבצע; פרויקט "מולטיפיאנו", אותו הקים עם תלמידיו, זוכה לתהודה בינלאומית נרחבת.
תומר לב הוא אחיו של המוזיקאי נמרוד לב.
קריירה בימתית

לב הופיע במרכזי המוזיקה החשובים בארבע יבשות כסולן עם תזמורות, ברסיטלים ובנגינת מוזיקה קאמרית. הוא סייר ברחבי אירופה, צפון אמריקה, דרום אמריקה והמזרח הרחוק והופיע, בין היתר, בלינקולן סנטר בניו יורק, באולם הפילהרמונית של ברלין, ב"תיאטרו קולון" בבואנוס איירס, ב-Beijing Concert Hall, בתיאטרון העירוני של שאנגחאי, ב"מוזיקהאלה" של המבורג, ב"רודולפינום" של פראג, ב-Sala Sao Paulo, באולם גלן גולד בטורונטו, כמו גם באולמות השורה הראשונה בישראל: היכל התרבות בתל אביב, בנייני האומה בירושלים, האודיטוריום בחיפה, מוזיאון תל אביב לאמנות ועוד.
בין התזמורות עימן שיתף פעולה כסולן: התזמורת הפילהרמונית המלכותית (לונדון), התזמורת הפילהרמונית הישראלית בניצוחם של זובין מהטה, יואל לוי, יז'י סמקוב ואחרים, התזמורת הקאמרית האנגלית, התזמורות של המבורג, סאו פאולו, בואנוס איירס, קולורדו, קוויבק, אנאפוליס, קייב, תזמורת פסטיבל טנגלווד, תזמורת פסטיבל ווארנה, ועוד רבות אחרות, כולל כל תזמורות השורה הראשונה בישראל.
לב השתתף בפסטיבלים בינלאומיים רבים כטנגלווד (ארצות הברית), נורפוק (ארצות הברית), פסטיבל החורף של פראג, "סן איסידרו" במדריד, "קואנדו" בטייוואן, פסטיבל הים הבלטי באסטוניה          ולטביה, שיאמן בסין, "שבועות המוזיקה של סופיה", פסטיבל הקיץ של וארנה, פסטיבל ישראל, פסטיבל  קול המוסיקה בגליל העליון ועוד רבים אחרים. הוא גם הקליט לתחנות רדיו וטלוויזיה מובילות כגון: ZDF (רשת הטלוויזיה השנייה, גרמניה), DRS (רדיו שווייץ הגרמנית), SWF (שרות השידור הדרום-מערב גרמני) ותחנות נוספות רבות בארצות הברית, מזרח אירופה, ספרד וישראל. חברות ההקלטה  Sanctuary Records/ASV ו-Champs Hill בלונדון הוציאו מספר תקליטורים בנגינתו, אשר זכו לביקורות נלהבות.
בגיל 15 הופיע לב לראשונה עם התזמורת הסימפונית ירושלים. מאז ניגן עם שאר תזמורות השורה הראשונה בישראל, כולל מספר סדרות למנויים עם התזמורת הפילהרמונית הישראלית, הקאמרטה הישראלית ירושלים, התזמורת הקאמרית הישראלית, התזמורת הסימפונית חיפה, אנסמבל סולני תל אביב, הסינפונייטה הישראלית באר שבע, תזמורת נתניה הקאמרית הקיבוצית ותזמורות נוספות. כנגן קאמרי שיתף פעולה עם טובי ההרכבים ואף היה חבר בשלישיית הפסנתר הישראלית, עמה סייר באירופה ובדרום אמריקה. בשנת 2011 הקים עם תלמידיו את הרכב הפסנתרנים "מולטיפיאנו", המתמחה בביצוע יצירות מקוריות שנכתבו למספר פסנתרנים, עמו הוא מרבה להופיע ברחבי העולם. על פועלו זה זכה ההרכב בפרס שרת התרבות כ"הרכב הקאמרי הישראלי הטוב ביותר" לשנת 2015.